CELEX: 32011R0194
Language: lt
Date: 2011-02-28 00:00:00
Title: 2011 m. vasario 28 d. Komisijos reglamentas (ES) Nr. 194/2011, kuriuo panaikinamas pavadinimo įregistravimas saugomų kilmės vietos nuorodų ir saugomų geografinių nuorodų registre ( Höllen Sprudel (SKVN))

1.3.2011   
            
            
               LT
            
            
               Europos Sąjungos oficialusis leidinys
            
            
               L 56/3
            
         KOMISIJOS REGLAMENTAS (ES) Nr. 194/2011
   2011 m. vasario 28 d.
   kuriuo panaikinamas pavadinimo įregistravimas saugomų kilmės vietos nuorodų ir saugomų geografinių nuorodų registre (Höllen Sprudel (SKVN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 12 straipsnio 1 dalį,
   kadangi:
   
               (1)
            
            
               Remiantis Reglamento (EB) Nr. 510/2006 12 straipsnio 2 dalies antra pastraipa ir 17 straipsnio 2 dalimi, Vokietijos paraiška panaikinti pavadinimo Höllen Sprudel įregistravimą buvo paskelbta Europos Sąjungos oficialiajame leidinyje
                   (2).
            
         
               (2)
            
            
               Komisija prieštaravimo pareiškimų pagal Reglamento (EB) Nr. 510/2006 7 straipsnį negavo, šio pavadinimo įregistravimas turėtų būti panaikintas.
            
         
               (3)
            
            
               Remiantis šiais argumentais, šis pavadinimas turėtų būti išbrauktas iš Saugomų kilmės vietos nuorodų ir saugomų geografinių nuorodų registro.
            
         
               (4)
            
            
               Šiame reglamente numatytos priemonės atitinka Saugomų geografinių nuorodų ir saugomų kilmės vietos nuorodų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimo įregistravimas yra panaikinamas.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 28 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 93, 2006 3 31, p. 12.
   
      (2)  OL C 299, 2009 12 9, p. 23.
   
      PRIEDAS
      Reglamento (EB) Nr. 510/2006 I priede nurodyti maisto produktai:
      
         2.2 klasė.   Natūralus mineralinis vanduo ir šaltinių vanduo
      
      VOKIETIJA
      
         Höllen Sprudel (SKVN)